open-index/open-wikipedia-markdown huggingface dataset:
Meimad

**Meimad** (en ivrit: **מימד‎**, un akronimo para *Mediná Yehudit, Mediná Demokratit*, en ivrit מדינה יהודית, מדינה דמוקרטית‎), literalmente *Estado Djudio, Estado Demokratiko* es un partido zionista relijioso de siedraa en Yisrael. Fondado enel anyo 1999, esta bazado en la ideolojiya del movimento **Meimad** fondado enel anyo 1988 por el rabino Yehuda Amital. A nivelo nasional, esta en aliansa kon el partido Lavorista (Avodá) i asta las eleksiyones del anyo 2006, iva resivir el lugar numero 10en la lista del partido Avodá para la Knesset.

## Fin de la aliansa kon Avodá
En Novembro del anyo 2008 el ministro i ex-miembro del Partido Lavorista Ami Ayalon se unió a Meimad, i endemas ese mismo mes el partito akabo la su aliansa kon el Partito Lavorista, dempues de ser avisados ke el puesto 10 en la lista nasional no iva ser reservado para Meimad para las eleksiyones del anyo 2009. Endagora Meimad bushka prokurar una aliansa kon partitos védres del paez, komo Meretz

## Enlasos eksternos
*Pajina web ofisial en ivrit
*Pajina web ofisial en inglez

Kateggoría:Vikipedya:Artikolos kon grafia ladina
Hadash

**Hadash** (en ivrit: חד"ש‎) es un partito politiko de siedra en Yisrael. El partito de define a si mismo como un "Partito Arabo-Djudio". La mayoria de los sus votantes i los sus shefes son sivdadanos arabos-yisraelis sekulares ansina como djudeos de siedra radikal. El partito oy endia tiene tres diputados en la Knesset. Ansina komo munchos partitos en el paez, el nombre **Hadash** es un akronimo, ke signifika *haĦazit haDemokratit leShalom ulShiviyon* (en ivrit: החזית הדמוקרטית לשלום ולשוויון), tradusido komo *El Frente Demokratiko para la Paz i la Igualitá*, i es endemas la palavra en ivrit para *muevo*, lo ke ulai va ser una referensia para el su nombre anterior, **Rakah** (un akronimo ebreo para *Mueva Lista Komunista*), konosido en la actualidá por ser el partito de Meir Vilner, último de los ke firmaron la deklarasyón de indepe dénsia de Israel en morir.

En arabo el partito es konosido komo  *al-Djabha al-Dimokratiya lil-Salam wa'al-Musawa* (en arabo: الجبهه الدمقراطية للسلام والمساواة). 

En las sus ultimas eleksiones para la Knesset, en 2015, el partito haze lista konjunta kon munchos partitos arabos sekulares ke hoy endía tiene diez diputados en la Knesset, el su shefe de partito en la Knesset es Ayman Odeh (Ayman Ouda en Arabo)

El shef del partito es Muhammad Barakeh, ma su deputado má konosido es Dov Khenin.

## Orijin del partito
El partito iva surjir enel anyo 1977 komo una union del **Partito Komunista de Yisrael (Rakah)** kon el movimento Panteras Pretas i otros grupos de siedra.

## Ideolojiya politika
El partito propone la evakuasyon de todos los yishuvim, ansina komo el ritorno a las frontieras de Yisrael antes de la Gerra de los Sesh Dias i el dirito a kompensasyon para los arifijuados palestinos.

## Enlasos Eksternos
*Pajina web del partito (en ivrit)
*Pajina web del partito (en arabo)

Kateggoría:Vikipedya:Artikolos kon grafia ladina
Dashnak

**Dashnak**, **Dashnaktsutiun** o la **Federasiyon Revolusionaria Armenia** (ARF o ՀՅԴ) (en armenio: Հայ Յեղափոխական Դաշնակցութիւն — *Hay Heghapokhakan Dashnaktsutiun* o *Hay Heghapokhagan Tashnagtsutiun*, Դաշնակ — *Dashnak* o *Tashnag*) es un partito politiko de siedra armenio fondado en Tblisi, Jeorjia enel anyo 1890 por Christapor Mikaelian, Stepan Zorian, i Simon Zavarian. El partito egziste en Armenia i en otros payises ande se topan komunitas armenias, komo Libanon i la repuvlika de fákto (basho kontrolo de armenios) de Nagorno-Karabah.

Kateggoría:Vikipedya:Artikolos kon grafia ladina
Katēggoría:Partitos politikos de Armenia
Katēggoría:Partitos politikos de Libanon
Katēggoría:Partitos politikos de Nagorno-Karabakh
Kongreso Nasional Afrikano

El **Kongreso Nasional Afrikano** (en ingles **African National Congress**) es el aktual partito politiko de governo de Afrika del Sud kon el apoyo de la su aliansa kon el Kongreso de los **Sindikatos de Afrika del Sud (COSATU)** i del **Partito Komunista Sud Afrikano (SACP)**, desde el establesimiento del governo mayoritario enel anyo 1994. Se define a si mismo komo una *huérsa de la siedra*. El partito iva se fondado el 8 de Jenero de 1912 en Bloemfontein komo el *Kongrezo Nativo de Afrika del Sud* (en ingles *South African Native National Congress (SANNC)*)  kon la intension de augmentar los diritos de la povlasion preta de Afrika del Sud. El su primér shefe, John Dube, i el poeta i eskritor Sol Plaatje estan entre los sus priméros myémbros. La organisasion trokó para ser el KNA enel anyo 1923 i formó una ala militar, **Umkhonto we Sizwe** (La lansa de la nasiyon). El partito resientemente se fundió kon el Muevo Partido Nasional, el mayor partito de la epoka *afrikaner* de Afrika del Sud i endagora un partito blanko, para pasar a ser el partito má grande del paez. El partito kontrola kaji todos los governos de los estatos del paez, afilu en la Provensiya del Kabo Oksidental el governo es del partido liberalo Aliansa Demokratika i en la Provensiya de KwaZulu-Natal el governo es del partito Partito de la Libbertá Inkhata.

Kateggoría:Vikipedya:Artikolos kon grafia ladina
Agrupasion por la Kultura i la Demokrasia

La **Reunion por la Kultura i la Demokrasya** (en franses: **Rassemblement pour la Culture et la Démocratie**, *RCD*) es un partito politiko en Arjelia. El partito apoya i promueve la **Laïcité** (Sekularitá) i tiene su mayor huérsa elektoral en partes de Kabilia i sobre tódu en la sivdad de Tizi Uzu, konsiderada la sivdad má bereber del paez. Alkunos konsideran al partito komo un partito liberalo para la povlasion bereber a nivel nasional arjelino. Entre otros puntos, el partito propone un estado kon wilayas mas avtonomas i kon egalitá para las kulturas del paez, se manifesta en kontro de la arabisasiyon de la sosyetá arjelina i el uzo del franses komo lingua komun a todos los arjelinos, tanto arabos komo bereberes. El partito partisipó en las eleksiyones al parlamento de Arjelia enel anyo 2007 i iva obtener 19 asientos en la Asamblea Nasional.

Kateggoría:Vikipedya:Artikolos kon grafia ladina
Aliansa Demokratika

La **Aliansa Demokratika** (en ingles **Democratic Alliance (DA)**, en en afrikaans **Demokratiese Alliansie (DA)**)  es un partito libberalo de Afrika del Sud de la oposision al governo del Kongreso Nasional Afrikano. La su presidenta es Helen Zille, primera ministra de la Provensiya del Kabo Oksidental i antes alkaldesa de Sivdad del Kabo. El partido nasió kuando el Partito Demokratiko iva unirse en una aliansa breve kon el Muevo Partido Nasional enel anyo 2000. Dempues de la aliansa akabarse, el partito mantuvo el muevo nombre.

Kateggoría:Vikipedya:Artikolos kon grafia ladina
Frente de Libertad Plus

El **Frente de Libertad Plus** (en afrikaans **Vryheidsfront Plus (VF+)**)  es un partito de Afrika del Sud del kualo los sus intereses es protejer los diritos de la komunita afrikaner. El su presidente es el Dr. Pieter Mulder. El bisnesman Louis Luyt fondó el partito afrikaner **Aliansa Federal** (en afrikaans **Federale Alliansie**), el kualo unió con el VF+ dempues de una errada aliansa kon el partito Aliansa Demokratika.

Kateggoría:Vikipedya:Artikolos kon grafia ladina
Partito Komunista Japonezo

El **Partito Komunista Japonezo** (en japonezo ** 日本共産党**, *Nihon Kyōsan-tō*) es un partito politiko en Japon. El PKJ buskha estableser una sosyetá bazada en sosialismo, demokrasia i paz, i endemas oposisyon al militarismo. Propone lograr estes lavurando dentro de un sistema kapitalista, mientras ke a la vez gerreando en kontro de lo ke el partito yama "El imperialismo i el su aliado subordinato, el kapital monopolista". Anke el partito sige la linea Leninista, el PKJ no tenta konsigir una revolusyon sosialista; el partito propone una "revolusyon demokratika" para konsigir "trókos demokratikos en la politika i en la ekonomiya" i la "kompleta restorasiyon de la soberania japoneza", la kuala ve infrinjida por la aliansa de Japon kon los Estatos Unitos d'Amerika.

Kateggoría:Vikipedya:Artikolos kon grafia ladina
EVA Air

**EVA Air** (en shino mandarin 長榮航空, *Chángróng Hángkōng*), es una linea aerea de Taiwan ke forma parte del Grupo Evergreen. La Aerolinea tiene una red que kubre 47 destinos internasionales, kon bolos a Ostralya, Asia, Evropa, los Estados Unidos i Kanada, endemas de volos lokales i rejionales a traverso de la su subsidiaria UNI Air desde la sivdad de Kaohsiung, en el sud de la adá. El su aeroporto prinsipal es el Ayroporto Internasional Taoyuan, serka de la sivdad de Taipei. Es la sigunda aerolinea má grande de Taiwan, dempues de la su rival China Airlines. Enel anyo 2007, la aerolinea tranzporto 6.2 milyones de pasajeiros; endemas la aerolinea tiene unos 4.800 empiegados. La su flota de aviones es de los  fabrikantes Boeing, Airbus y McDonnell Douglas.

Kateggoría:Vikipedya:Artikolos kon grafia ladina
Kateggoría:Kompanias de aviasion
Aliansa Demokratika Turnhalle

La **Aliansa Demokratika Turnhalle** (en alman **Demokratische Turnhallenallianz**, en inglez **Demoratic Turnhalle Alliance**) es un partito politiko konservador en Namibia. El partito esta aliado kon el Frente Unito Demokratiko  para konformar la oposision ofisial en el parlamento namibio. El su presidente es Katuutire Kaura, ken a la su vez es el Lider Ofisial de la Oposisyon. Mishake Muyongo iva giar el partito durante los primeros anyos de la independensia del paez, i enel anyo 1994 el iva kedar en eldosen lugar en las eleskiyones presidensiales, tras del presidente Sam Nujoma, kon 23.08% de los votos. Dempues ke Muyongo iva ekpresar apoyo a la sesesiyon de la Franja de Caprivi enel anyo 1998, fue suspendido del partito en una reunion ekstraordinaria del komité de shefes del partito. Myongo se fue del paez i fue elijido Katuutire Kaura el muevo presidente del patito, ken iva pedir ke Muyongo ritornara al paez para ser yevado a juisyo i a prizión. En las eleksiyones parlamentarias de Novembro del anyo 2004, el partito iva ganar 5% del voto popular i 4 de los 78 asientos en el parlamento nasional. La ADT es un miembro asosiado de la Union Demokrata Internasional, un grupo transnasional de payises jeneralmente identifikados kon el konservatismo politiko. El nombre del partito va venir del antiko salon del pozo (en alman *Turnhalle*) en Windhoek,  donde las nigosiasiyones konstitusionales ivan ser tenidas entre 1975 i 1977. El partito fue fondado en Novembro del anyo 1977 por partisipantes en la Konferensia Nasional Turnhalle kenes salieron del Komite Konstitusional debido a la insistensia del Partito Nasional en retener alkunos aspektos del apartheid en la mueva konstitusiyon.

Kateggoría:Vikipedya:Artikolos kon grafia ladina
Mahon Meir

**Mahon Meir** (en ivrit: **מכון מאיר‎**) es una yeshiva zionista en la máale de Kiryat Moshe en la sivdad de Yerushalayim, serka de la máale de Givat Shaul. Mahon Meir es una de las má grandes organisasiones de *outreach* en Yisrael i el uniko instituto de ensinansa de Tora en inglez, franses, kastilyano i ruso para los djudios ke tienen poko o dingun konosimiento de djudaismo i poko o dingun konosimiento de ivrit; la yeshiva ofrese programas de studios intensivos i a tyempo kompleto en estas linguas, kon programas ke van inkluir estudios de Tora, Gemara, las ensinansas del Sinyor haham Avraham Itshak Kook, Istorya djudia, Istorya de Yisrael, Musar, Filosofiya i endemas egziste un ulpan de ivrit para los ke presisen aprender o amijorar los sus konosimientos del *lashon hakodesh*.

## Istorya
Mahon Meir fue aperturado dempues de la Gerra de Yom Kippur enel anyo 1973, por el Sinyor haham Dov Bigon. El rav Bigon ambezó en la yeshiva Merkaz ARav kon el Sinyor haham Zvi Yehuda Kook, ijo del Sinyor haham Avraham Itshak Kook, el kualo era el primér Rabino Shefe de Yisrael. Es por este ke afilu Mahon Meir i Merkaz haRav no estan ofisialmente afiliadas, egziste una relasion muy serkana, las dos yeshivot tienen ideolojiyas muy paresidas, anke la diferensia má grande esta en ke Merkaz ARav esta orientada a akeyos elevos kon má eksperiensia i konosimientos del djudaismo, i Mahon Meir tiene má rekorsos para akeyos elevos kon una edukasiyon djudia menos formal o kon chiko konosimiento de ivrit, o para akeyos israelis ke estan empiesando a dar sus primos pasos komo baalei teshuva.

Es komun toparsen kon yisraelis ke antes de azer la Tsavá no sigían una vida relijioza  i dempues de la Tsavá bushkan una mayor relasiyon kon su erensia djudia i kon El Dio. Tambien es un destino para no-djudios de todu el mundo ke buskhan konvertirse al djudaismo. Una karakteristika de Mahon Meir ke la aze diferente a otras yeshivot i organisasiyones de *outreach* es ke Mahon Meir apoya la partisipasiyon de los sus elevos en la sosyeté yisraeli, en el Tsahal  i en el fraguamiento i kresimiento de muevas komunitas djudias, ensinando a los sus elevos a tratar por igual a todos los djudios, sin emportar el su nivel de relijiositá, orijin o posisiyon sosyala, i enfatisa en la mitsvá de kerer a todas las kriaturas del Dio.

## Atamientos eksternos
* Pajina web de Mahon Meir

Kateggoría:Vikipedya:Artikolos kon grafia ladina
Taipei

**Taypey** (en Khinezo **台北**) es la kapital i sivdad mas emportante de Taiwan (Repuvlika de Kina). Se ankontra ubikada kaji al ekstremo Nord de la isola de Taiwan, en las riberas del rio Danshui, a unos 25 kilometros de la sivdad de Keelung, ke es el su puerto en el Oseano Pasifiko.  El su estatus ofisial es el de kapitala provisionala de la Repuvlika de Kina. La su povlasión es de 2.630.872 abitantes (Jenero de 2007). Taipei es una munisipalidad espesiala administrada direktamente por el Governo Sentral de Taiwan. la sivdad esta dentro del distrito de Taipei, anke no forma parte de este.

El alkalde aktual de la sivdad de Taipei es Ma Ying-jeou, del partito Kuomintang. Sólu desde el anyo 1994 el alkalde de Taipei es nombrado por eleksiyon popular, dempues de munshos anyos de ser un kargo designado por las avtoridades sentralas. La sivdad endemas alberga la kulá Taipei 101, la frágua má alta de todo el mundo.

Por su la alta proporsion de povladores de orijin kinezo kontinental i la su dependensia del komersio, la sivdad de Taipei es munsho má partidaria de la reunifikasiyon con la Repuvlika Popular Kina ke otras sivdades de Taiwan. El lashon má avlado es el Idioma shino mandarin, mientras ke en el resto de la adá predominan los dialektos kinezos Minnan i Hakka.

## Sivdades ermanas
*  Houston, Estatos Unitos d'Amerika (1961)
*  Lomé, Togo (1966)
*  Quezon City, Filipinas (1968)
*  Manila, Filipinas (1966)
*  Cotonou, Benin (1967)
*  Seul, Korea del Sud (1968)
*  Santo Domingo, Repuvlika Dominikana (1970)
*  Sivdad Ho Chi Minh, Vietnam (1968)
*  San Francisco, Estatos Unitos d'Amerika (1970)
*  Guam, Estatos Unitos d'Amerika (1973)
*  Djidda, Arabia Saudi (1978)
*  Cleveland, Estatos Unitos d'Amerika (1970)
*  Cincinnati, Estatos Unitos d'Amerika
*  Indianapolis, Estatos Unitos d'Amerika (1978)
*  Marshall, Estatos Unitos d'Amerika (1978)
*  Phoenix, Estatos Unitos d'Amerika (1979)
*  Los Anjeles, Estatos Unitos d'Amerika (1979)
*  Atlanta, Estatos Unitos d'Amerika (1979)
*  Oklahoma City, Estatos Unitos d'Amerika (1981)
*  Djohannesburgo, Afrika del Sud (1982)
*  Gold Coast, Ostralya (1982)
*  Pretoria, Afrika del Sud (1983)
*  Tegucigalpa, Honduras (1975)
*  San José, Costa Rica (1984)
*  Lilongwe, Malawi (1984)
*  Versailles, Fransia (1986)
*  Asunción, Paraguay (1987)
*  Sivdad de Panamá, Panamá (1989)
*  Managua, Nikaragua (1992)
*  San Salvador, El Salvador (1993)
*  Praga, Repuvlika Sheka (1994)
*  Varsovia, Polonia (1995)
*  Ulan-Ude, Rusia (1996)
*  Boston, Estatos Unitos d'Amerika (1997)
*  Dallas, Estatos Unitos d'Amerika (1997)
*  Dakar, Senegal (1997)
*  Banjul, Gambia (1997)
*  Bissau, Ginea-Bissau (1997)
*  Mbabane, Suazilandia (1997)
*  Ulaanbaatar, Mongolia (1997)
*  Monterrey, Mejiko (1997)
*  La Paz, Bolivia (1997)
*  Sivdad de Guatemala, Guatemala (1998)
*  Monrovia, Liberia (1998)
*  Vilna, Lituania (1998)
*  Majuro, Islas Marshall (1998)
*  Perth, Ostralya (1999)
*  Hyderabad,India (2000)
*  Riga, Letonia (2001)

Kateggoría:Vikipedya:Artikolos kon grafia ladina
Kateggoría:Repuvlika de Kina
Katēggoría:Sivdades kapitalas
Reyno Unido

El **Reyno Unifo de la Gran Britanya i la Irlanda del Nord**, má konosido komo **Reyno Unido**, es un payis ke se topa  en la Evropa Oksidentala. La su sivdad kapitala es Londra, ama egzisten otras sivdades komo Birmingham, Newcastle, Leeds i Manchester, en la Inglaterra; Glasgow, Edimburgo i Aberdeen en la Skosia; Cardiff i Swansea en el payis de Gales i Belfast en la Irlanda del Nord. El Reyno Unido no tiene una lingua ofisiala, ma la mas avlada es el inglez. Tambien se avlan eskosez, galez, la unika lingua ofisiala enel payis (ma solo enel payis de Galez), irlandez i korniko, una lingua rekonstruyida.

*
Katēggoría:Paizes
Beta Israel

Los **Beta Israel** (en ivrit: ביתא ישראל, *Beta Israel*, «Kaza de Yisrael»; en ge'ez: ቤተ፡ እስራኤል *Bēta 'Isrā'ēl* o *Bēte 'Isrā'ēl*) –konosidos jeneralmente basho los termos **falashas** (en amáriko «eksiliados» o «ekstranjeros»), ke puede ser konsiderado ofensivo, **Kayla** («eksiliados», en Tigrinya) o **Habashim** (palavra antika en ivrit uzada para deskrivir a la djente de Etiopia i Eritrea)– son los djudios de orijin etiope. Kaji el 80% de eyos (más de 120.000) biven oy endia en Yisrael, a donde empiesaron a emigrar a mediados del syeklo XX, shukur a la Ley del Ritorno de 1950. La su povlasion aktual en Etiopia se estima en unos 15.000. 

Los Beta Israel ivan ser arekonosidos komo una de las tribus perdidas de Yisrael en 1975, dempues de la investigasion echa por el Sinyor Gran Rabino sefardí, Ovadia Yosef. En este momento Ysrael les iva rekonoser komo djudios autentikos, desidiendo antonses ke sólu ivan tener ke pasar por una lijera konversiyon para ser akseptados como djudios en Israel. 

Con el rekonosimiento, los Beta Israel konsigieron permiso para poder emigrar a Israel. 

## Enlasos eksternos
* Pajina web de la Luta de los Beta Israel
* Fotos de los Beta Israel selebrando ''Sigd'' en Yerushalayim
* Konstruksiyon de la identidá de los Beta Israel
* Jewish Encyclopedia
* Los djudios de Etiopia i los sus nombres
* Israel Association for Ethiopian Jews
* Galut en Etiopia
* Marc Shapiro, "Return of a lost tribe." details the rediscovery of the Falasha.
* Istorya de los Beta Israel
* A New Light for Ethiopian Jews at Tel Aviv University

Katēggoría:Komunitas djudias
*
Kateggoría:Vikipedya:Artikolos kon grafia ladina
Biga

**Biga** (en Grego: *Πεγαι* Pegai) es un distrikto (*ilçe* en Turko) de la provensiya de Balıkesir de Turkiya. Es una sivdad en la parte meridyonal de la Rejyon de Marmara. Biga es el segundo grande distrikto de Çanakkale.

## Enlases Eksternos

* Site Ofisiyel de la Munisipalidad de Biga
* Las Fotografiyas de Biga

## Referensias

Kateggoría:Lokalidades de Turkia
Contador

Un **kontador** (de *kontar*) también yamada **majhshev** (del Ebreo *מחשב* - pensador), **bilgisayar** (del Turco *bilgisayar* - contador de conocimientos), **kompiuter** o **komputer** (del Inglés *computer*, del Latín *computare* - calcůlar), **ordinatör** (del Francés *ordinateur* - ordenador), **orddenador** (del Castellano *ordenador*) y **komputadora** (del Castellano *computadora*),  es una makina elektronika ke resive i prosesa datos para trokarlos en informasiyon útil.

## Temas relasionados
* Komputer analojiko
* Superkompuuter
* Komputer de eskritorio
* PC
* Komputer portavle

Katēggoría:Komputer
Katēggoría:Inventos alemanes
Kateggoría:Informatika
Hamburgo

La **Sivdad Libera i Anseatika de Hamburgo** o **Hamburgo** (*Hamburg* en alman, *Hamborg* en el lashon bashoalman) es una sivdad ubikada al nord de Almania. La sivdad konforma el su propio estado federado, kon una ekstensiyon de 755 km². A finales de 2015 la sivdad iva tener 1.787.408 abitantes (4,7 milyones en la **Grande Amburgo**, la kuala inkluye partes de los estados vizinos de Basha Sajonia u Schleswig-Holstein), el kualo la ase la sigunda sivdad má povlada de Almania dempues de Berlin. Endemas, el su porto es el sigundo mas grande de Evropa, dempues del de Rotterdam i el mueveno del mundo.

## Etimolojia
El primero nombre istoriko de la sivdad hue, asegún informes de Claudio Ptolomeo (c. 100–c. 170), Treva. Los oríjenes de Amburgo se remontan al anyo 808 d. C., en el que Carlomagno mandó fraguar el kastiyo *Hammaburg*, denantes de que se vigilaba la zona al norte del río Elba, ande *burgo* sinyifica kastiyo. El termo *Hamma* sigue siendo incierto, como la ubicación de este castillo. 

## Akodros

## Referensias


## Atamientos eksternos

Kateggoría:Vikipedya:Artikolos kon grafia ladina
Katēggoría:Estados de Almania
Katēggoría:Lokalidades de Almania
Katēggoría:Lega Anseátika
Kateggoría:Lokalidades kon mas de 1.000.000 de moradores
Transilvania

**Transilvania** (rumano: *Transilvania* o *Ardeal*, ungario: *Erdély*, almán: *Siebenbürgen*, serbio: *Transilvanija*, turko: *Erdel*, eslovako: *Sedmohradsko* o *Transylvania*, polyako: *Siedmiogród*, portugez: *Transilvânia*) es una rejión istórika del tsentro de Rumania, rodeada por los Kárpatos, los kualos atravyezan el paez. La kapital de la rejión, Cluj-Napoca, está ubukada en la meseta, mientras ke Braşov i Sibiu, unas de las prinsipales sivdades, están al pie de los Kárpatos.

En la famoza novela de Brém Stoker, Transilvania era el lugar de orijin del konde Drakula.

Kateggoría:Vikipedya:Artikolos kon grafia ladina
Gibraltar

**Gibraltar** es un Territorio Britaniko de Ultramar i sivdad chika ubikada en el ekstremo sud de la Peninsula Ibérika, al este de la baía de Aljesiras, la kuala se ekstiende sobro de la formasión jeolójika del penyón de Jibraltar (en inglés: **the Rock of Gibraltar** o también, **The Rock**), peninsula ke domina la beira nord del estrecho del mismo nombre, komunikando la mar Mediterraneo i el Oseano Atlantiko.

Es un territorio administrado por el Reyno Unido, la lingua ofisiala es la ingleza, ma ay una grande komunita de avlantes de kaltilyano i arabo.
    

Katēggoría:Reyno Unido
Kateggoría:Vikipedya:Artikolos kon grafia ladina
Arequipa

**Arekipa** Es la segunda sivdad mas poblada del paez, dempues de Lima, la sivdad es la kapital tanto de la provinsia komo de la rejion.
Arekipa es una sivdad de Peru situada en el ekstremo sud oeste del paez. Se enkuentra a una altura de 2.335 msnm i esta en un vaye fertil entre el area kostera del desierto de Atakama i los kontrafuertes de la kordiyiera de los Andes Oksidentales. La sivdad es la kapital tanto de la provinsia komo de la rejion omonima.
El area metropolitana de la Arekipa se konstituye komo la segunda mas ekstensa de Perú, okupando una ekstension territorial serkana a los 3.000 km2, i komo la segunda más visitada, dempues de Kuzko. Tres volkanes estan frente a la sivdad, entre los kuales destaka el Misti (5.821 msnm), que se puede observar desde kualkiér punto de la sivdad.
En la aktualidad, Arekipa se konsidera un importante eje komersial en la zona sud del paiz. kuenta kon dos parkos industriales, es la «sivdad mas grande dempues del eje Lima-Kayao», mantyene lasos komersiales kon el Kile, Bolibia i el Brasil, se enkuentra ajuntada trénos kon el puerto de Matarani el segundo kon la maior trafiko dempues de el Kayao, i asimismo destaka en produsir industria de kamelidos kon kalidad de eksportasion.
Se le konose desde la époka kolonial komo la sivdad blanka por el kolor de los sus abitantes, en la aktualidad esta denominasion es atribuido al kolor del siyar que prevalece en los sus numerosos templos y kazonas. En 1868, la sivdad fue destruida por un terremoto, por lo ke tuvo ke ser rekonstruida kaji en su totalidad. En el su sentro istóriko konserva kazas virreinales i templos en estilo barroko i estilo neogótiko. En el anyo 2000, la UNESCO deklakó al sentro de Arekipa komo «Patrimonio Kultural de la umanida».

## Istórya de la sivdad

Fue fundada en el anyo 1540 komo “*Villa de la Asunción de Nuestra Señora del Valle Hermoso de Arequipa*” por Juan de la Torre y Diaz Chacon i Garci Manuel de Carbajal.
En el anyo 2000, la UNESCO deklaro al sentro de Arekipa komo Patrimonio Kultural de la Umanida.

Kateggoría:Lokalidades de Peru
Kateggoría:Lokalidades kon mas de 100.000 moradores
Kateggoría:Lokalidades kon asentamientos sefaradis
Harbin

**Harbin** (en kinezo simple 哈尔滨; en kinezo tradisional 哈爾濱; en la transliterasiyon *pinyin* Hāěrbīn; en ruso Харби́н) es la kapital de la Provensiya de Heilongjiang en Mandjuria, en el nordeste de Kina. El su nombre es una palavra mandjú ke signifika "Lugar para asekar las redes de pishkar". La sivdad tambien es konosida komo "La Perla en el garon del zisne", déke la forma de la 
Provensiya de Heilongjiang aparese un zisne, i endemas es konosida komo "La Moskú del Oryente" i "La París del Oryente", déke el estil de la arkitektura de la sivdad es muncho mas evropeo ke asyatiko; es afilu la sivdad mas evropea de todo el Oryente. Indemas la sivdad es konosida komo la  "Sivdad del Buz" déke el envierno en la sivdad es muy lungo i yelado. Ma lo ke aze a la sivdad má famosa es la grande mostra de eskulturas de buz en el envierno, ande se fraguan kazas, templos, kilisas, imajenes de animales, djente, otos i otras fantezias en puro yelo, i se yenan de luses de kolores, kedando la sivdad trokada en un luzio parko de yelo de kolores. 

La sivdad es un sentro endustrial del Nord de Kina, i se ankontra a la beira del rio Sungari o Songhua, ke es afluente del rio Amur o Heilongjiang.

## Sivdades Ermanadas
*  Niigata, Japon
*  Aarhus, Dinamarka 
*  Edmonton, Kanada 
*  Sverdlovsk, Rusia
*  Minneapolis, Minnesota, Estatos Unitos d'Amerika
*  Anchorage, Alaska, Estatos Unitos d'Amerika
*  Ekhuruleni, Afrika del Sud
*  Varsovia, Polonia 
*  Daugavpils, Letonia
*  Khabarovsk, Rusia
*  Ploieşti, Rumania
*  Asahikawa, Japon
*  Bucheon, Korea del Sud
*  Salvador, Brasil
*  Givatayim, Israel
*  Griffith, New South Wales, Ostralya
*  Krasnodar, Rusia
*  Cagayan de Oro, Filipinas
*  Rovaniemi, Finlandia
*  Magdeburgo, Almania
*  Krasnoyarsk, Rusia 
*  Wiener Neustadt, Austria
*  Yakutsk, Rusia 

## Ver endemas
* Istorya de la komunita djudia en Harbin

Kateggoría:Vikipedya:Artikolos kon grafia ladina
Katēggoría:Kina
Istorya de los djudios en Harbin

Harbin una vez iva ser la sivdad kon la komunita djudia mas grande del Ekstremo Oryente. A fines del syéklo XIX y empesijos del syéklo XX, la sivdad iva ser el má grande sentro politiko, ekonomiko, kulturalo i relijioso para los djudios del Asya Oryentala. Los priméros djudios ivan arrivar desde Rusia i Evropa Oryentala enel anyo 1898, kon el fraguamyento de la línea de tréno Trans-Siberiano ke iva unir a Mosku i Peking, endemas de fuyir de los dias eskuros de los pogroms de la Rusia Zarista. Dempués de la Revolusiyon Rusa en 1917, munchos djudios ke estaban fuyendo de los Boldjevikes yegaron a Harbin. La komunita enfloresió i yego a ser tan grande komo de unas 25000 personas, kuando antes de la Revolusiyon la komunita iva tener unas 10000 personas. 

Dempues de la Sigunda Gerra Mondial, los djudios de Harbin se ivan yir poko a poko a Shanghai, Israel i otros payises komo Ostralya i los Estatos Unitos d'Amerika. 

Enel anyo 1963 las institusyones djudias de la sivdad ivan ser ofisialmente serradas i enel anyo 1985, murio el ultimo djudio en Harbin, deshando la sivdad bosh de djudíos por la prima vez desde el anyo 1880.

Ama afilu la sivdad ainda tiene fráguas i predios ke amostran la bivés i la emportansia de la komunita. La Esnoga Prinsipal de Harbin, fraguada entre 1907 i el su apertura
miento enel anyo 1909, indemas konosida komo la *Kilisia Aedada*, la Mueva Esnoga de Harbin, fraguada entre los anyos 1916 i 1921, el Betahayim Huang Shan, aperturado enel anyo 1903.

Kateggoría:Vikipedya:Artikolos kon grafia ladina
Betahayim Huang Shan

El **Betahayim Huang Shan**, ubikado en los fueros de la sivdad de Harbin, es el betahayim djudio má grande i amijor preservado en Asya Oryentala. El Bet ahayim, ke tiene unas 600 tumbas eskritas en idish i ruso, iva ser aperturado enel anyo 1903 en el sentro de la sivdad i enel anyo 1958 iva ser trokado a los fueros de la sivdad. Enel anyo 1992, dempues del empiese de las relasiones entre Israel i la Repuvlika Popular Kina, se empieso a ser remuevado. El antonses primér ministro de Israel, Ehud Olmert, iva dar respekto al su papú *Yosef Olmert*, el kualo iva murir enel anyo 1941 en la sivdad.

Kateggoría:Vikipedya:Artikolos kon grafia ladina

Kateggoría:Istorya de los djudios
Abhazia

**Abhazia** (abhaziano: **Аҧсны́ **, Apsny; gruzino: **აფხაზეთი**, Apkhazeti; ruso: **Абхазия**, Abhaziya) es un payis kon un *status* el kualo no es akseptado por munchos payises. Se topa en la beira oryentala de la mar Preta, al sud del Kavkaz.

Abhazia es yamada la **Repuvlika de Abhazia** o **Apsny**. Este status es akseptado por Rossiya, Nikaragua, Venezuela, Nauru, Tuvalu i Vanuatu, endemas de otros payises kon *status* similar komo Osetia del Sud, Pridnestrovye i Nagorno Karabah.

Katēggoría:Abhazia
Katēggoría:Payises no rekonosidos
Mueva Esnoga de Harbin

La **Mueva Esnoga de Harbin** es la esnoga i sentro kulturalo djudio má emportante del Nord de Kina. El su fraguamyénto empiesó enel anyo 1916 i fue aperturada enel anyo 1921. Oy endiya, es el **Sentro de Istorya Djudia i Paviyón Kulturalo de Harbin**. En el su momento, la esnoga iva ser la esnoga má grande del Nordeste de Kina, kon una superfisie de má de 1230 metros kuadrados i kon una kapachitad de asta 800 personas para meldar. La esnoga no es uzada por dinguna komunita desde la anyada de los '50, kuando la mayor parte de la komunita deshó la sivdad.

La esnoga antonses no iva ser sólu un emportante lugar de arrogamiento i edukasiyon komunitaria de la sivdad de Harbin, ama también una libreria publika. Oy endia, la entrada al Paviyón de Kultura i Istorya Djudia de Harbin tiene una grande menora de syete brasos a la su entrada. En las paredes egzisten dos eskulturas amostrando las rutas de emigramiento de los djudios de la sivdad. La esnoga esta fraguada yena de arkitektura de estil djudio, kon una Estreya de David prominente. Enel foyer de la frágua, se amostra un filmo sobre el Olokósto kon titolos en kinezo. Los dos pisos de la frágua estan yenos de fotos blankas i pretas ke amostran komo iva ser la vida de la komunita djudia en la sivdad: La kuzina i los gizados, las kandilikas de shabat, el movimento djovenil Beitar, la organisazion de bienfezensia de mujeres, las butikas, los komersantes, las plantas, la biblioteka, la orkesta djudia, kantadores djudios, los kumbites, esportistas djudios. La eksposizion de la komunita de akeos tyempos es konozida como "The Jew of World Famous", en inglez i kinezo i esta disponible para la kolektividad de la sivdad i para turistas. 

Kateggoría:Vikipedya:Artikolos kon grafia ladina

Kateggoría:Kina
Kazamiento atrasado

***Kazamiento atrasado*** (en ivrit **חתונה מאוחרת**, **Hatuná meuhéret**) es un filmo Franko-Yisraeli del anyo 2001, dirijito por Dover Kosashvili i apresenta a los aktores Lior Ashkenazi i Ronit Elkabetz. Munchos de los personajes del filmo son nasidos en Jeorjia i los dialogos son parsialmente en lashon djudeo-jeorjiano i parsialmente en ivrit. La istorya es orijinal del direktor Dover Kosashvili.

## Istorya
Zaza (Lior Ashkenazi) es un ombre Yisraeli-Jeorjiano de 31 anyos ke ainda no esta kazado, ke es un elevo de la Universita de Tel Aviv en prokura de el su Doktorado en Filosofiya, i la su famiya esta tentando arreglar un kazamyento para el, un shiduh, ariento de la komunita djudeo-jeorjiana. Má eyos no konosen ke el esta teniendo una romansa eshkondida kon Judit, una mujer divorsiada de 34 anyos, ke tiene una ninya de 6 anyos. Kuando los sus padres intervienen violentamente para enteromper la su relasiyon kon eya, Zaza debe elijir entre las tradisiones de la su famiya o el amor.

## Personajes prinsipales
* Lior Ashkenazi komo Zaza 
* Ronit Elkabetz komo Judit 
* Moni Moshonov komo Yasha 
* Lili Kosashvili komo Lili 
* Aya Steinovitz komo Ilana 
* Rosina Kambus komo Magouly 
* Simon Chen komo Simon 
* Sapir Kugman komo Madona 
* Dina Doron komo Luba 
* Leonid Kanevsky komo Otary 
* Livia Chachmon Ayali komo Margalit 
* Eli Turi komo Bessik 
* Maria Ovanov komo Lali 

## Musika del filmo
La musika del filmo es de Josef Bardanashvili; inklui kansiones folklorikas jeorjianas.

## Premieres
El filmo tuvo la su premiére el 17 de Mayo de 2001.

## Premios i nominasiyones
## Premios de la Akademia del Sinema Yisraelí (2001)
Ganados
* Amijor Filmo 

Endemas, el filmo fue la nominasiyon ofisial yisraeli para la 74 Entrega de los Premios Oskar en la kategoriya de **Amijor Filmo en Lingua Ekstranjera**. 

## Enlasos Eksternos
* Kazamyento tadrio en la Internet Movie Database
* Entrevista a Dover Koshashvili en Indiewire.com

Kateggoría:Vikipedya:Artikolos kon grafia ladina
Fundasion Shoah

La **USC Shoah Foundation Institute for Visual History and Education** es una organizasion sin fines de lukro kriada por Steven Spielberg en 1994.

La Fundasion grava i konserva testimonios de supervivientes i otros testigos del Olokósto, que en ivrit se yama la "Shoah". 

## Shunta de Konseyeros
* Steven Spielberg, Presidente Onorario 
* Edgar M. Bronfman, Ko-Presidente Onorario 
* Renée Corona, Ko-Presidente Onorario 
* Lew Wasserman, Ko-presidente de Onor in Memoriam 
* Wallis Annenberg
* Russel Bernard
* Gerald Breslauer
* Jerome Coben
* Stephen Cozen
* Susan Crown
* David Eisman
* Phyllis Epstein
* Emanuel Gerard
* Andrea Gordon
* Douglas Greenberg
* Eric Greenberg
* Yossie Hollander
* Robert Katz
* William Lauder
* Lee Liberman
* Skip Paul
* Bruce Ramer
* Harry Robinson
* Michael Rutman
* Mickey Shapiro
* Jerry Speyer
* Erna Viterbi
* Casey Wasserman
* Harold Williams

## Direktores Eshekutivos
* June Beallor 
* James Moll 

## Komite Konsultivo
* Karen Kushell 
* Branko Lustig 
* Gerald R. Molen 

## Enlasos Eksternos
*Sitio web de USC Shoah Foundation Institute for Visual History and Education
*Fundación Memoria del Holocausto - Buenos Aires
*Video sovre la Fundasion Shoah

Kateggoría:Vikipedya:Artikolos kon grafia ladina
Betahayim de Penang

El **Betahayim de Penang**, aperturado enel anyo 1805, se kree ke es el betahayim má viejo de Malasia. Okupa un área de 38087 m2 en la kaleja *Jalan Zainal Abidin* (antes konosida komo la *Jahudi Road*), ke es una kaleja chika entre las kalejas *Jalan Burmah* i *Macalister Road* en George Town, Penang.

La tumba má vieja es del 9 de Djulio de 1835, dedikada a la sinyora Shoshan Levi, ken se kree iva donar la tyérra donde se aperturó el betahayim. La mayor parte de las tumbas tienen una forma triangular, komo las ke egzisten en Yisrael. Egzisten unas 106 tumbas en el betahayim, la má resiente del anyo 1978. Es el uniko betahayim establesido sólo para djudios en Malasia, má afilú egzisten seksiyones djudias en otros sementarios no djudios del paez.

Las tumbas de los Kohanim estan separadas del grupo prinsipal, en la punta nord-oryental del betahayim i va inkluir la de Eliahu Hayim Victor Cohen, un Teniente en el mueveno Rejimiento Jat de la armáda Británika de la India, el kualo fue amortado en un aksidente el 10 de Októbre de 1941. Es la unika tumba en el betahayim ke es mantenida por la Commonwealth War Graves Commission. El betahayim es administrado por una djunta establesida i enrejistrada enel anyo 1885. Má endagora ke los desendiéntes de los myémbros de la djunta orijinal biven fuera de Malasia, el futuro del mantenimiento del betahayim es deskonosido..

## Galeriya


Image:Jewish Cemetery Penang Dec 2006 022.jpg|La entrada al Betahayim de Penang frente de la kaleja Jalan Zainal Abidin (antes konosida komo Jahudi Road)
Image:Jewish Cemetery Penang Dec 2006 008.jpg|Tumbas en el Betahayim de Penang 
Image:Jewish Cemetery Penang Dec 2006 020.jpg|Plaka ke indika en anyo de aperturamyénto del Betahayim de Penang


Kateggoría:Vikipedya:Artikolos kon grafia ladina
Transliterasion

**Transliterasion** es el proseso de apresentar las letras de un sistema de eskritura kon las letras de otro, déke el lektor pueda komprender la grafía orijinal de una palavra, afilú ke el no avle la lingua orijinala.

En la transliterasion se va estableser una relasiyon entre las letras de la eskritura orijinal kon las grafías ke se van pronunsiar de forma paresida en la eskritura de destino, para kada par espesifiko de sonetes. Para yegar a este obyektivo, los akademikos establesen reglas ke permiten apresentar letras las kualas a vezes, egzisten en el idioma orijinal má no en la lingua de destino. Este proseso se va komplementar con la transkripsiyon, la kuala relasiona los sonetes i grafías de una lingua kon los de otro. El Rōmaji es un egzemplo konosido de transliterasion de eskritura japoneza a los karakteres ladinos.

Kateggoría:Vikipedya:Artikolos kon grafia ladina
Katēggoría:Literatura
Katēggoría:Eskritura
Katēggoría:Linguistika
Lingua astur-lioneza

La **lingua astur-lioneza** (*asturlleonés*) es una lingua romansa ke es un *kontinuum linguistiko* de varias linguas yamadas asturiano, leonez o mirandez. Estas linguas tienen varietades diferentes kavzadas por el partajamiento jeografiko, komo kabreirez, sanabrez, bersiano, paḷḷuezu, pixueto, ets.

Filodjenetikamente, el asturleonez ase parte del grup ibero-romanse oksidental i tiene su baza en el desvelopamiento de la lingua latina en el reino de Asturias (dospues yamado reino de Leon). El asturleonez esta partajado en tres variedades linguistikas (oksidentala, sentrala i orientala) ke  desenan una rejion desde Asturias final el norte de Portugal.

## Bibliografiya

* Menéndez Pidal, R.: "El dialecto Leonés". Revista de Archivos, Bibliotecas y Museos, 14. 1906.
* García Gil, Hector (2010). «El asturiano-leonés: aspectos lingüísticos, sociolingüísticos y legislación». Working Papers Collection. Mercator Legislation, Dret i legislació lingüístics. (25). ISSN 2013-102X.
* González Riaño, Xosé Antón; García Arias, Xosé Lluis (2008). II Estudiu sociollingüísticu de Lleón (Identidá, conciencia d'usu y actitúes llingüístiques de la población lleonesa). Academia de la Llingua Asturiana. ISBN 978-84-8168-448-3.
* Galmés de Fuentes, Álvaro; Catalán, Diego (1960). Trabajos sobre el dominio románico leonés. Editorial Gredos. ISBN 978-84-249-3436-1.
* López-Morales, H.: “Elementos leoneses en la lengua del teatro pastoril de los siglos XV y XVI”. Actas del II Congreso Internacional de Hispanistas. Instituto Español de la Universidad de Nimega. Holanda. 1967.
* Staff, E. : "Étude sur l'ancien dialecte léonnais d'après les chartes du XIIIÈ siècle", Uppsala. 1907.
* Gessner, Emil. «Das Altleonesische: Ein Beitrag zur Kenntnis des Altspanischen».
* Hanssen, Friedrich Ludwig Christian (1896). Estudios sobre la conjugación Leonesa. Impr. Cervantes.
* Krüger, Fritz. El dialecto de San Ciprián de Sanabria. Anejo IV de la RFE. Madrid.
* Morala Rodríguez, Jose Ramón; González-Quevedo, Roberto; Herreras, José Carlos; Borrego, Julio; Egido, María Cristina (2009). El Leonés en el Siglo XXI (Un Romance Milenario ante el Reto de su Normalización). Instituto De La Lengua Castellano Y Leones. ISBN 978-84-936383-8-2.

## Atamientos eksternos

* Furmientu Cultural Association.
* Faceira Cultural Association.

## Referensias


Katēggoría:Linguas
Katēggoría:Linguas indoevropeas
Katēggoría:Linguas romansas
Kateggoría:Vikipedya:Artikolos kon grafia ladina
Katēggoría:Linguas de Espanya
Idioma shino mandarin

El **Shino Mandarin**, **Shino** o **Kinezo** es una lingua sino-tibetana. Es avlada por aproximativamente 960 milyones de personas komo priméra lingua i por unas 100 más komo sigunda lingua.

## Referensias


Katēggoría:Linguas
Katēggoría:Linguas asyatikas
Katēggoría:Linguas sino-tibetanas
Katēggoría:Kina
Katēggoría:Lingua kineza
Yair Lapid

**Yair Lapid** (en ivrit **יאיר לפיד**), nasido el 5 de Novembro de 1963 en Tel Aviv, es un eskritor, djornalista i apresentador de TV yisraeli. Yair Lapid es el aktual Primér Ministro de Israel del anyo 2022.

El es ijo del politiko Yosef (Tommy) Lapid i la eskritora Shulamit Lapid. Esta kazado kon la djornalista Lihi Lapid, la kuala el konosió durante el su miluim en la armada yisraeli. Lapid empiesó la su karriera profisional komo korresponsalo militar para la revista de la Tzavá *[[:he:במחנה|Ba-Mahane]] ("En el kampo"),* i eskribiendo para el djornal *[[Ma'ariv]]*. Enel anyo 1988, el fue nombrado editor de un djornal de la sivdad de Tel Aviv el kualo era parte del grupo *[[Yediot Ahronot]]*. Enel anyo 1991, el empiesó a eskribir una kolona settimanal en una revista de publikasiyon nasional, al empiese para la del djornal Ma'ariv i dempués para el del su kompetidor, Yediot Ahronot. 

La su karriera dempues se iva ekstender a la television. Enel anyo 1994 el empiesó a ser el apresentador del prinsipal programa de entrevistas del Kanal 1 i ese mismo anyo tambien iva aktuar en un filmo yisraeli, “El kante de la sirena” Dempués el fue el apresentador de otro programa en el Kanal 3, i desde el anyo 1999 es el apresentador de un programa en Arutz 2. El es el autor de 7 livros i endemas eskrivió una serie de drama yamada "Sala de Gerra", ke fue transmitida por el kanal Arutz 2 enel anyo 2004. En Jenero del anyo 2008, Yair Lapid empiesó a apresentar el programa de notisias del kanal 2, *Ulpan Shishi*. En este anyo mismo, la su priméra eskritura para teatro, "La edad djústa para el amor", ke fue apresentada en el teatro HaKameri, en Tel Aviv.

## Bibliografiya
***La dubla kavesa** (1989)
***La Solombra de Yoav** (1992) (livro para ninyos)
***Akto de un sólu ombre** (1993)
***Alby – La Istorya de un Kavayero** (1998) (livro para ninyos)
***La Seksta endevína** (2001)
***Kontuando en una sirá** (2005) (koleksiyón de artikolos de su kolona)
***La Sigunda Mujer** (2006)
***Atardeser en Moskú**(2007)

## Atamientos eksternos
* Lapid en su programa en Arutz 2
* Israeli Known Host Talk About His Dad by YNet
* A letter to the British academic (related to BUCU's call for an academic boycott of Israel)

Kateggoría:Primeros Ministros de Israel
Kateggoría:Eskritores
Kateggoría:Eskritores djudios
Kateggoría:Eskritores de Israel
Kateggoría:Politikos israelianos
Kateggoría:Djurnalistos djudios
Kateggoría:Vikipedya:Artikolos kon grafia ladina
Wolleka

**Wolleka** es una viya chika en Etiopia, serka de Gondar, en la zona Semien de la rejion de Ahmara. 

Wolleka es el prinsipal sentro de la komunita Beta Israel en Etiopia. Afilú la su povlasion esta aminorando, ainda es konosida por la su esnoga i por las sus chanakas. Esta puede ser la viya Beta Israel misma la kuala vijitó Samuel Gobat enel anyo; afinlú el nunka dio el nombre de la viya, la su istorya del viaje kuenta ke la viya estaba serka de Gondar.

## Notas


Kateggoría:Vikipedya:Artikolos kon grafia ladina
Ovadia Yosef

El sinyor haham *Maran* **Ovadia Yosef** (en ivrit **עובדיה יוסף**) (nasido en 1920 en Basora, Irak - Yerushalayim, 7 de oktubre de 2013]]) es un rabino haredi, akadémiko talmúdiko i rekonosida avtoridad mundial de la Halaha ("ley djudia"). Es endemás avtoridad entre los rabinos sefardim de Israel i el lider espiritual del partito polítiko Shas desde la dékada de 1980. Es altamente sigido mundialmente por las komunitas djudias ortodoksas, espesialmente por los sefardim i mizrahim por el su konosimiento de la Tora. El fue Rishon L'Tzion entre los anyos 1973 i1983.

## Enlasos eksternos
* Sitio web de las lisiones del Rav Ovadia Yosef en ivrit
* Sitio ofisial del partito polítiko Shas

Katēggoría:Djudaismo
Katēggoría:Grandes rabinos
Katēggoría:Rabinos Shefes de Israel
Katēggoría:Djudios Bagdadis
Katēggoría:Mizrahis
Katēggoría:Hahamim
Talit

El **talet** o **talit** (en ivrit טלית) es un aksesorio relijiozo djudio en forma de shal uzado por los ombres para meldar. El su orijin viene del pasuk de la Tora enel kualo El Dio avló a Moshe Rabenu diziendo:

:«*Avla a los ijos de Yisrael i deziles ke se agan flekos en los kantones de los sus vistidos i ke pongan una kuadra de thelet en el fleko del kanton. Estes flekos van servir para ke kuando los vean, se akódren de todos los preseptos del Dio i los praktiken.*» (Bamidbar 15: 38-40).

La ropa de katro eskinas era la vestimenta uzada en los antikos tyémpos i ainda lo es entre los beduinos. Los flekos, ke asigún la mistvá debían unirse a eyas, se trokaron a ser un perpetuo arikodro para el duenyo del vistido de ke tinía ke mantenerse dientro de los límites de la desenzia, la moral i la étika i nunka le permita ulvidárse de la ley de El Dio. Los mantos de katro kantones ya no son de uzo diario ma afilú uno en espesial se uza para meldar. El **talit** puede ser lungo i amplio permitiendo a la persona ke se envuelva en él o taparse la kavesa si dezeya apartarse totalmente del mundo mientras se komunika kon El Dio. Puede ser simplemente un «shal de arrogamiento» chiko i estrecho.

Se uza sólo durante el diya, ke es el momento en ke es posible verlo en la luz naturala del sol. El paitan, afilú lo uza también por la noche en alkunas komunitas ashkenazis. Kuando el djudio se kubre kon él, kudia siempre ke la parte de arriba kede fuera déke el *talit* es un manto ke no debe uzarse al reverso. Para el djudio, esta prenda es el vistido visible de la responsabilidad.

## Atamientos eksternos
* Noam.org.ar

Katēggoría:Djudaismo
Katēggoría:Vikipedya:AY
Lior Ashkenazi

**Lior Louie Ashkenazi** (nasido en Ramat Gan, 1969), es un aktor de sinema i de teatro de Yisrael ke a resivido premios de la Akademia del Sinema Yisraeli.
 
## Trayektorya filmika
**[[Kaminar sovre las aguas]]* (*Lalehet Al HaMaim*, 2004)
**[[Rutenberg]]* (*Ish HaHashmal*, *Ombre Eléktriko*, 2003)
**[[Boda Atrazáda]]* (*Hatuna Meuheret*, 2001)

## Premios i nominasiyones
### Premios de la Akademia del Sinema Yisraeli
#### 2004
##### Nominado
*Amijor Aktor&mdash;*Lalehet Al Hamaim*

#### 2001
##### Ganado
*Amijor Aktor&mdash;*Hatuna Meuheret*

##### Nominado
*Amijor aktor sigundaryo&mdash;*Ish HaHashmal*

## Kuriozitás

## Atamientos eksternos
*Lior Askenazi en la Internet Movie Database
*Lior Ashkenazi - An Actor's Actor from *Jew Central*

Kateggoría:Vikipedya:Artikolos kon grafia ladina
Kateggoría:Filmo
Kateggoría:Djudios de Israel
Kateggoría:Israelianos
Kateggoría:Aktores de Yisrael
Kateggoría:Sefaradim‎
Esnoga Etz Ahayim

La **Esnoga Etz Ahayim**, tambien konosida komo la **Esnoga de Ortaköy**, es una esnoga ubikada en Ortaköy, Istanbul, Turkiya, en la beira serka del braso dirito del Ponte del Bosfor. La esnoga fue totalmente destruyida por el huégo enel anyo 1941, kuando sólu el  Aron aKodesh kedó intakto. La esnoga fue dempues re-fraguáda. 

## Ver endemas
* Istorya de los djudios en la Turkiya

## Referensias


## Enlasos eksternos
* Rabinato Shefe de la Turkiya
* Jurnal "Shalom" - El prinsipal jurnal djudio en la Turkiya

Kateggoría:Vikipedya:Artikolos kon grafia ladina
Birobidzhaner Shtern

El ***Birobidzhaner Shtern*** (en idish **ביראָבידזשאנער שטערן**, en ruso **Биробиджанер Штерн**) es un djurnal publikado en idish i en ruso en la Provensiya Otonoma Ebrea de Rusia. El editor en shefe es Valeri Fromenko, i el editor de la seksiyon en idish es Mikhail Kul.

Se publika desde los anyos 30s en Birobidjan para la komunita djudia  de la provensiya. Esta provensiya fue establesida por el governo Sovyetiko para buskhar una solusiyon a la yamada Kestion Djudia  i para ofreser una alternativa a las ideas zionistas sobro de Palestina. El djurnal tambien kuenta kon el apoyo de Mordechai Scheiner, un avlante de idish i el muevo Rabino Shefe de la Provensiya Otonoma i haham de la Esnoga Ortodoksa de Birobidjan  i otras viyas chikas komo Waldheim .

## Ver endemas
* Provensiya Otonoma Ebrea
* Istorya de los djudios en Rusia i la Union Sovyetika
* Yevsektsiya
* Yiddishkeit (TV show)

## Referensias

Kateggoría:Jurnales en Idish

Kateggoría:Vikipedya:Artikolos kon grafia ladina